पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब एंड हरियाणा हाईकोर्ट ने एक अहम फैसले में कहा है कि 16 साल की मुस्लिम लड़की अपनी पसंद के लड़के से शादी कर सकती है। कानूनन इस शादी में दखलअंदाजी नहीं की जा सकती। जस्टिस सुदीप अहलूवालिया ने जान माल की सुरक्षा को लेकर दी गई रिप्रेजेंटेशन पर यमुनानगर के एसपी को फैसला लेने के निर्देश दिए हैं। लड़का-लड़की की तरफ से याचिका दायर कर कहा गया कि दोनों ने अपने परिवार की इच्छा के खिलाफ निकाह किया है। इसके चलते उन्हें अपने परिजनों से जान से मारने की धमकियां मिल रही है।
याची पक्ष की तरफ से वकील संचित पूनिया ने कोर्ट ने कहा कि लड़की की आयु 16 साल से ऊपर है जबकि लड़के की आयु 36 साल है। दोनों ने मुस्लिम धर्म के मुताबिक निकाह किया है और यह उनकी पहली शादी है। परिवार की इच्छा के खिलाफ निकाह करने पर दोनों को परिजन जान से मारने की धमकियां दे रहे हैं। पर्सनल ला ऑफ द मुस्लिम अनुसार 16 साल की आयु को परिपक्व को माना गया है और निकाह करने की छूट दी गई है। ऐसे में शादी को अवैध करार नहीं दिया जा सकता। दोनों के जानमाल की सुरक्षा सुनिश्चित हो। हाईकोर्ट ने दलील से सहमति जताई कि पर्सनल लॉ के मुताबिक 16 साल की आयु में निकाह किया जा सकता है। ऐसे में शादी को गैर कानूनी करार नहीं दिया जा सकता।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn